《翠楼吟 骤雨初过纳凉池上，用香雪庐主人韵》
清代·张景祁

拂簟邀云，眠琴选石，清阴片时难再。轻雷池上转，顿收尽炎曦林外。

天■移海。看萍碎跳珠，荷喧欹盖。馀声在。夜来应怕，舞衣红坏。

襟带。萦绕蘋风，把水窗全拓，钿筝同载。凉花和翠摘，觉蝉鬓残妆都改。

银镫无赖。又网户潜遮，纱屏斜界。虬签快。袜尘何处，挂檐星大。

作者简介：张景祁(1827-?)　清末文学家。浙江钱塘(今杭州)人。原名左钺，字蘩甫，号韵梅（一作蕴梅），又号新蘅主人。同治十三年（公元一八七四年）进士。曾任福安、连江等地知县。晚年渡海去台湾，宦游淡水、基隆等地。工诗词。历经世变，多感伤之音，作品贴近时代，有许多叙事咏史之作。有《新蘅词》、《蘩圃集》、《研雅堂诗、文、骈体文》等。